
Anexa 6  la Hotărâre nr.215/2022
REGULAMENT
privind instituirea si aplicarea  taxei de transport de mare tonaj 

pe raza localității Azuga in anul fiscal 2023
CAP. I   Consideraţii şi dispoziţii generale  
Art.1. Prezentul regulament stabileşte modalităţile de organizare şi desfăşurare a circulaţiei autovehiculelor care circulă pe străzi cu restricţii de tonaj, ce efectuează transport de marfă şi materiale pe raza Orașului Azuga. Participanţii la trafic sunt obligaţi prin lege să respecte regulile de circulaţie şi semnificaţia mijloacelor de semnalizare rutieră precum şi dipoziţiile specifice din acest regulament. 
Art.2. Restricţionarea  traficului din punct de vedere al tonajului este dictată de :

- necesitatea asigurării unui nivel ridicat de siguranţă a traficului  rutier şi pietonal ;

- necesitatea conservării şi protejarii mediului ambiant  ;

- necesitatea diminuării disconfortului produs riveranilor ;

- necesitatea protejării şi administrării eficiente a  infrastructurii rutiere . 
Art.3. Reglementările legale în  baza cărora este elaborat prezentul regulament sunt următoarele :

     - OUG 195/2002 privind circulaţia pe drumurile publice ;

     - HG 1391/2006 pentru aprobarea Regulamentutului de aplicare a OUG 195/2002 ;

     - OUG 43/1997 privind regimul drumurilor, cu modificările lor ulterioare.  

     - alin. 2, art. 486 din Legea 227/2015 –privind Codul fiscal cu modificările și completările ulteriore.
Art.4. În sensul prezentului regulament , termenii şi expresiile de mai jos au următoarele semnificaţii :

                - autovehicul de mare tonaj  : vehicul ( sau ansamblu de vehicule – daca e cazul ), a cărui masă maximă autorizată  depăşeşte 7,5 tone ;

                - autorizaţie de liberă trecere : document care permite circulaţia unui vehicul pe o arteră rutieră de pe raza orașului,  restrictionată din punct de vedere al masei maxime autorizate .
Art.5. Accesul autovehiculelor de mare tonaj, pe raza Orașului Azuga este semnalizat conform legii, cu indicatoare rutiere specifice (de restricţie).

Art.6. Reglementările privind restrictiile de mare tonaj  pe anumite zone, se stabilesc, conform legilor în vigoare, de către autoritatea publică locală, în calitate de proprietar  al drumurilor aflate in intravilanul localitatii, cu avizul poliţiei rutiere.    

Art.7.  Circulaţia autovehiculelor de mare tonaj, pe artere cu restricţii de tonaj, este permisă numai după obţinerea unei autorizaţii de liberă trecere, eliberată  de către Primăria Orașului Azuga.
Art.8.  Cuantumul taxei taxei de transport de mare tonaj este:
· autovehicule cu masa maxima totala admisa cuprinsa intre  7,5 tone si  10 tone :         

–         50 lei/zi

–      500 lei/luna

–     5.000 lei/an

· autovehicule cu masa maxima totala admisa  mai mare sau egala cu  10 tone : 

–     100 lei/zi;

–   1000 lei/luna

–   8.000 lei/an

· pentru ansamblu de vehicule cuantumul taxei este cel corespunzator tonajului  (cumulat) acesteia.
Plata taxei pentru transport de mare tonaj se poate achita astfel:

•
numerar la casieria Primariei Orasului Azuga;

•
prin virament bancar:

- in contul RO96TREZ52921160250XXXXX,

- deschis la TREZORERIA Busteni

- beneficiar PRIMARIA ORAS AZUGA 

- CUI 2843850.
CAP. II   Accesul şi circulaţia autovehiculelor de mare  tonaj   în orașul Azuga
Art.9. Accesul pe raza  orașului Azuga este interzis  pentru autovehicule având masa maximă autorizată mai mare sau egala de 7,5 tone.

Art.10. Pe raza orasului Azuga este interzisa circulatia autovehiculelor destinate transportului de marfuri si  materiale precum si a utilajelor  autopropusate utilizate in constructii, care au masa maxima autorizata mai mare de 7,5 tone. 

Art.11.  Accesul in zona de interdictie se poate realiza doar in baza Permisului de libera trecere, eliberat de Primaria orasului Azuga,valabil. Acesta  va fi afisat in original pe parbrizul mijlocului de transport  si va fi prezentat organelor de control.

CAP. III   Reglementări privind autorizarea

Art.12. Autorizaţiile de liberă trecere se eliberează la sediul Primăriei Azuga, Str. Independentei, Nr. 10A, la Biroul Venituri din  cadrul Primăriei.

Art.13. Autorizaţiile de liberă trecere se pot elibera :

- pentru o zi calendaristică;

- pentru o lună calendaristică;

- pentru un an calendaristic;

Art.14 Documentele necesare pentru eliberarea autorizaţiei de liberă trecere :

-  copia certificatului  de înmatriculare sau de înregistrare al autovehiculului . În lipsa certificatului se poate prezenta copia  cărţii de identitate.

 - copia Certificatului de inregistrare pentru PJ ori copie CI PF
- dovada achitării taxei de autorizare 
Art.15. Autorizaţia de liberă trecere trebuie să conţină următoarele :

     - antetul instituţiei şi al serviciului de specialitate ;

     - denumirea documentului ;

     - numărul de înregistrare şi data eliberării ;

     - numele solicitantului ;

     - numărul de înmatriculare ( sau de înregistrare ) al autovehiculului ( autovehiculelor ) ;

     - data şi  perioada de valabilitate ;
     - condiţii impuse pentru efectuarea transportului (daca e cazul ) ;

     - numărul şi data documentului de plată a taxei de autorizare ( chitanţa sau ordin de plată ) ;

     - cuantumul taxei achitate ;

     - numarul Hotărârii  Consiliului Local referitoare la aprobarea cuantumului taxei de autorizare ;

     - semnătura şi stampila persoanei cu atributii din cadrul Biroului venituri ce întocmeşte şi eliberează 

       autorizaţia de liberă trecere .

     - Configuraţia autorizaţiei de liberă trecere este prezentată în anexa .
Art.16. Autorizaţia de liberă trecere se eliberează pe loc dacă sunt întrunite prevederile prezentului regulament. 

Art.17. Autorizaţia de liberă trecere nu  se eliberează  separat pentru remorca ce face parte dintr-un   ansamblu de vehicule cu ajutorul caruia se realizeaza  transportul.
Art.18.  Autorizaţia de liberă trecere se va păstra de   către şoferul autovehiculului autorizat, astfel încât să poata fi prezentată , la cerere, organelor abilitate de control.
CAP. IV   Excepţii

Art.19. Sunt exceptate de la aplicarea prezentului regulament , fiind scutite de taxe, următoarele 

categorii :

- autovehiculele aparţinând operatorului de salubritate/dezapezire ;

- autovehiculele ce aparţin operatorului de apa-canal, iluminat public şi alimentare cu energie electrică,  de distribuţie a gazelor naturale , aflate în deplasare pentru remedierea unor situaţii urgente ;  

- autovehiculele ce aparţin unităţilor militare, ambulanţei, poliţiei, S.R.I.,unităţilor de jandarmi, 

  penitenciarelor şi unităţilor de pompieri, aflate în misiuni specifice ;
 - autovehicule de mare tonajeu care aparţin unor societăşi comerciale ( contractori sau subcontractori ) , ce  au contracte în curs de derulare cu Primăria, în beneficiul Primăriei. În aceste cazuri se eliberează autorizaţii de liberă trecere, în conformitate cu prevederile acestui regulament, dar fară a încasa nici o  taxă .
CAP. V   Interdicţii, restricţii, obligaţii cu privire la circulaţie,  staţionare şi parcare 
Art.20. Este interzisă circulaţia autovehiculelor de mare tonaj  pe teritoriul Orașului Azuga, 

în zonele în care sunt instituite restricţii de tonaj, semnalizate cu indicatoare rutiere 
corespunzătoare, fără a a avea la bord autorizaţia de liberă trecere – exemplarul original .  

Art.21. Nu se eliberează autorizaţii de liberă trecere în cazul restricţiilor exprese de circulaţie,

 impuse ocazional de către administratorul drumului ( prilejuite de evenimente sportive, culturale,s.a.m.d.).

Art.22. Autorizaţia de liberă trecere nu dă permisiunea  autovehiculului autorizat să parcheze sau să staţioneze în  alte condiţii decât cele stipulate în legislaţia rutieră în vigoare.

Art.23. Este interzis accesul pe raza Orașului Azuga şi  nu se eliberează autorizaţii de liberă

trecere pentru autovehicule a căror sistem de rulare provoacă distrugerea carosabilului ( şenile, roţi cu crampoane metalice s.a.m.d.).

Art.24. Autovehiculele tip basculantă trebuie să aibă obligatoriu benele perfect etanşe, obloane de 

închidere la spate şi trebuie să fie acoperite cu prelate.

Art.25. La ieşirea din şantiere, curţi, garaje etc. roţile autovehiculelor trebuie să fie perfect curăţate 

şi încărcătura bine asigurată pentru a nu se realiza depuneri de noroi sau părţi din încărcătura pe carosabil.Deţinătorii autovehiculelor au obligaţia de a verifica şi curăta, dacă este cazul, suprafaţa exterioară a autovehiculelor respectiv a prelatei pentru a nu periclita siguranţa circulatţei. 
Art.26. Autovehiculele de mare  tonaj , vor fi dotate, cu mijloace specifice pentru curăţarea carosabilului sau a ambientului în caz de murdărire accidentală ( mătura, lopată, nisip, sursă de apă s.a.m.d.). Transportatorul este răspunzător în astfel de situaţii şi este obligat să rezolve de îndată problema prin curaţire adecvată şi readucerea întocmai la starea iniţială a zonei afectate.
Art.27 Transportatorul este direct răspunzător pentru stricăciunile, avariile produse caroasabilului, trotuarelor, mediului ambiant, mobilierului urban  ce aparţine domeniului public sau privat al Orașului Azuga, pe parcursul efectuării cursei evidenţiate în autorizaţia de liberă trecere ( inclusiv în răstimpul staţionării, parcării sau procedurii de încărcare – descărcare, efectuării de lucrări sau orice altă procedură ce ţine de acestea ) şi va lua de îndată , în aceste cazuri, măsura readucerii ambientului la stare iniţială  prin masuri specifice, reparatii, dupa caz . 
Art.28. Este interzisa circulatia autovehiculelor de mare tonaj  care  nu corespund din punct de vedere tehnic pentru circulaţia pe drumurile publice ( emisii de gaze, scurgeri de ulei s.a.m.d.)

Art.29. Autorizaţia de liberă trecere este valabila numai pentru autovehicolul /ansamblul de autovehicule pentru care a fost emisa..
Art.30. Autorizaţia de liberă trecere poate de asemenea fi  limitată în timp pe anumite artere rutiere ( prin excluderea sau impunere a unor intervale orare sau zile  ), în cazul în care din anumite motive acestea sunt extrem de aglomerate, pentru a preveni blocaje rutiere şi pentru a menţine traficul în parametri optimi de siguranţă cât şi pentru a armoniza transportul cu intervalele pentru  aprovizionarea cu mărfuri alimentare şi alte bunuri de larg consum .
CAP. VI   Contravenţii, sancţiuni 
Art.31. Constituie contravenţie, în măsura în care potrivit legii penale nu sunt considerate infracţiuni şi se sancţionează ca atare, următoarele fapte :
a) circulaţia autovehiculelor de  mare tonaj  pe raza Orașului Azuga fără a deţine autorizaţie de liberă trecere , cu specificaţia că aceasta trebuie să se afle la bord astfel încât şoferul să o poată prezenta organelor de control abilitate ( exemplarul original, valabil ).;
b) circulaţia autovehiculelor care produc distrugerea carosabilului ;

c) circulaţia autovehiculelor agabaritice fără viza Poliţiei Rutiere pe autorizaţia de liberă trecere eliberată de municipalitate ;
d) poluarea mediului ambiant prin emisii excesive de gaze de eşapament şi pierderi sau scurgeri de carburanţi-lubrifianţi. ; 
e) pierderile de materiale din bena/caroseria autovehiculului, circulaţia cu suprafaţa exterioară `sau prelata murdare, depunerea de noroi de pe roţi pe carosabil ;
f) staţionarea sau parcarea autovehiculelor de mare tonaj  pe domeniul public  şi privat al orașului precum şi pe trotuare  în parcuri, pe spaţii verzi, pe aleile din cartierele de locuit sau în alte locuri decât cele special amenajate şi semnalizate corespunzator, sau  în alte locaţii decât cele prevăzute de legislaţia rutieră în vigoare ;
g) circulatia autovehiculelor de mare tonaj pe drumurile publice cu interdictii de circulatie (limitare tonaj, acces interzis pentru anumite intervale orare), care  nu pot fi inscrise in Permisele de libera trecere

Art.32. Contravenţiile prevăzute în prezentul regulament, mentionate la Art.31, punctele :  e şi f  se  

sancţionează cu amendă de la 500 la 1200 de lei.
Art.33. Contravenţiile prevăzute în prezentul regulament, menţionate la art.31, punctele:  a, b, c, d se sancţionează cu amendă de 2400-2500 lei.
Art.34. Contravenţiilor prevăzute la art. .32 şi art. 33 li se aplică prevederile Ordonanţei Guvernului nr.2/2001 privind regimul juridic al contravenţiilor, cu modificările şi completările ulterioare.
Art.35. Contravenţiile  se constată şi se sancţionează  de către agenţi ai Poliţiei Rutiere şi/sau  agenţi ai Poliţiei Locale, precum şi inspectorii de specialitate  din cadrul Primăriei Azuga,  împuterniciţi  prin Dispoziţie a Primarului Orașului Azuga.
Art.36. Sancţiunea contravenţională a amenzii se va aplica contravenientului, sau în situaţia în care acesta nu este prezent, proprietarului sau deţinătorului în baza unui titlu legal al autovehiculului, persoană fizică sau juridică.
Art.37.Împotriva procesului-verbal de constatare a contravenţiei se poate depune plângere la Judecătorie, în termen de 15 zile de la comunicare.
CAP. VII   Dispoziţii finale 
Art. 38.  Primaria Azuga împreună cu Poliţia Locală vor lua masuri  pentru ducerea  la îndeplinire a prevederilor  prezentului Regulament şi în vederea implementării acestuia
Preşedinte de ședință


                      Contrasemnează  Secretar general 

                Nicolae PASCU




 Alina Georgiana LAZĂR

